Wontên ing tanah Grik, sakathahing piwulang wau sakawit kanamakakên teyosopi, têgêsipun botên liya inggih punika pangawikaning para dewa, dene tiyang Grik, botên ngamungakên andhapuk pangawikan, ananging ugi andhapur ngèlmi kasampurnan tuwin kawruh kagunan. Sarta sarèhning pangawikan wau ingkang dados wêwinihipun dhêdhasaring sakathahipun agami, amila teyosopi punika botên sagêt yèn kadadosna mêsahipunmêngsahipun. sawênèhing agami, malah ingkang ngrêsikakên agami, anggêlarakên ajinipun piwulang batos. Ingkang sampun kasantunan warni dados maujut ingkang katingal saking pandamêlipun tiyang bodho ingkang brêngkêlo, [brêngkê...]